இராம. அரங்கண்ணல்
'''இராம. அரங்கண்ணல்''' (''Rama Arangannal'', மார்ச் 31, 1928 - ஏப்ரல் 29, 1999) ஓர் தமிழக எழுத்தாளார், திரைப்படத் தயாரிப்பாளர்&lt;ref&gt;{{Cite web |url=https://www.hindutamil.in/news/blogs/555035-poova-thalaiya-51-years-kb.html |title=கே.பாலசந்தர் சுண்டிவிட்ட ‘பூவா தலையா’; 51 வருடமாகியும் இன்னும் ’ஹிட் ஸ்கிரிப்ட்’! |website=Hindu Tamil Thisai |language=ta |access-date=2021-04-06}}&lt;/ref&gt; மற்றும் [[அரசியல்வாதி]] ஆவார். இவர் [[திராவிட முன்னேற்றக் கழகம்|திராவிட முன்னேற்றக் கழகத்தின்]] சார்பாக மூன்று முறை தமிழ்நாடு சட்டமன்றத்துக்குத் தேர்ந்தெடுக்கப்பட்டார்.
 
 == வாழ்க்கைக் குறிப்பு ==
 அரங்கண்ணல் [[நாகப்பட்டினம் மாவட்டம்]] [[கோமல் ஊராட்சி|கோமல்]] என்னும் ஊரில் பிறந்தவர். இவரது பெற்றோர் இராமகிருஷ்ணன் - ருக்மணி. இவர் பள்ளி நாட்களில் [[இந்திய தேசிய காங்கிரசு|காங்கிரசு]] ஆதரவாளராக இருந்தவர். பின் திராவிட இயக்கத்தின் மீது பற்றுக் கொண்டார். பள்ளி இறுதி வகுப்பில் தேர்ச்சி பெற்ற பின்னர், [[அண்ணாமலைப் பல்கலைக்கழகம்|அண்ணாமலைப் பல்கலைக்கழகத்தில்]] இடைநிலை வகுப்பில் (இண்டர்மீடியேட்) சேர்ந்தார். ஆனால் அதனை முடிக்கவில்லை.
 
 == இதழாளர் ==
 பதினெட்டாவது வயதில் [[அகில இந்திய முஸ்லிம் லீக்]]கின் அதிகாரப்பூர்வ ஏடான ''முஸ்லிம்'' இதழில் துணை ஆசிரியராக வேலைக்குச் சேர்ந்தார். 1949 முதல் [[திராவிடநாடு (இதழ்)|திராவிடநாடு]] இதழில் பணியாற்றினார். பின் ”அறப்போர்” என்ற இதழை 1961 மார்ச் 10ஆம் நாள் தொடங்கி நடத்தினார்.
 
 ==திரையுலகில்==
 1950களிலும் 60களிலும் இவர் எழுதிய சிறுகதைகள் பல திரைப்படங்களாக எடுக்கப்பட்ட போது அவற்றுக்குத் திரைக்கதை, வசனமும் எழுதினார். அவ்வாறு வெளியான திரைப்படங்கள்: [[செந்தாமரை (திரைப்படம்)|செந்தாமரை]], [[மகனே கேள்]], [[பொன்னு விளையும் பூமி]], [[பச்சை விளக்கு]] மற்றும் [[அனுபவி ராஜா அனுபவி]]. இவை தவிர கா. ந. அண்ணாதுரை எழுதிய கதையொன்று [[தாய் மகளுக்குக் கட்டிய தாலி]] என்னும் திரைப்படமாக உருவானபொழுது, அதற்கு உரையாடல் எழுதினார்.
 
 [[தமிழ்]], [[மலையாளம்]], [[கன்னடம்]] ஆகிய மொழிகளில் பல திரைப்படங்களைத் தயாரித்துள்ளார்.
 
 == அரசியல் வாழ்க்கை ==
 === திராவிட முன்னேற்றக் கழக்கத்தில் ===
 
 1949 இல் [[திராவிடர் கழகம்|திராவிடர் கழகத்திலிருந்து]], [[அண்ணாதுரை]] வெளியேறி [[திராவிட முன்னேற்றக் கழகம்|திராவிட முன்னேற்றக் கழகத்தைத்]] (திமுக) தொடங்கிய போது அவரை ஆதரித்த முக்கிய தலைவர்களுள் அரங்கண்ணலும் ஒருவர். [[சென்னை மாநில சட்டமன்றத் தேர்தல், 1962|1962]] ஆம் ஆண்டு நடந்த சட்டமன்றத் தேர்தலில் [[திமுக]] சார்பாகப் போட்டியிட்டு [[மயிலாப்பூர் (சட்டமன்றத் தொகுதி)|மயிலாப்பூர் சட்டமன்றத் தொகுதியில்]] வெற்றிபெற்றார். [[சென்னை மாநில சட்டமன்றத் தேர்தல், 1967|1967]] தேர்தலில் மீண்டும் இதே தொகுதியிலிருந்து சட்டமன்றத்துக்குத் தேர்ந்தெடுக்கப்பட்டார். [[தமிழ்நாடு சட்டமன்றத் தேர்தல், 1971|1971]] தேர்தலில் [[எழும்பூர் (சட்டமன்றத் தொகுதி)|எழும்பூர்]] தொகுதியில் போட்டியிட்டு வெற்றி பெற்றார். 1970ஆம் ஆண்டு குடிசைப்பகுதி மாற்றுவாரியத் தலைவராக நியமிக்கப்பட்டார்.&lt;ref&gt;தமிழரசு, 1970-12-16  பக்.71-74&lt;/ref&gt;
 
 === மக்கள் திராவிட முன்னேற்றக் கழகத்தில்===
 1976 இல் திமுகவில் இருந்து வெளியேறி [[மக்கள் திராவிட முன்னேற்றக் கழகம்|மக்கள் திராவிட முன்னேற்றக் கழகத்தில்]] இணைந்தார்.
 
 === அனைத்திந்திய அண்ணா திராவிட முன்னேற்றக் கழகத்தில் ===
 மக்கள் திராவிட முன்னேற்றக் கழகம் [[அனைத்திந்திய அண்ணா திராவிட முன்னேற்றக் கழகம்|அஇஅதிமுகதோடு]] இணைக்கப்பட்டபொழுது இவரும் அ.தி.மு.க.வில் இணைந்தார்.
 
 === மீண்டும் தி.மு.க.வில்===
 
 1984இல் மீண்டும் திமுகவில் சேர்ந்தார்.
 
 == கலைமாமணி விருது ==
 2007-08 ஆம் ஆண்டு இவரது படைப்புகளைத் தமிழக அரசு [[நாட்டுடைமையாக்கப்பட்ட தமிழறிஞர்களின் நூல்கள்|நாட்டுடைமை]] ஆக்கியது. [[கலைமாமணி]] விருது வழங்கியும் சிறப்பித்துள்ளது.
 
 == படைப்புகள் ==
 # அறுவடை (புதினம்)
 # இதயகீதம், 1951, திராவிடப்பண்ணை, திருச்சி &lt;ref name=&quot;ReferenceA&quot;&gt;[[திராவிடநாடு (இதழ்)]] நாள்:30-9-1951, பக்கம் 3&lt;/ref&gt;
 # இதய தாகம் (புதினம்)
 # உடைந்த இதயம், 1953, திராவிடப்பண்ணை, திருச்சி.
 # கடிகாரம் (புதினம்)
 # செந்தாமரை (சிறுகதைகள்)
 # நினைவுகள் (தன்வரலாறு)
 # பச்சைவிளக்கு (சிறுகதைகள்)
 # புழுதிமேடு, (சிறுகதைகள்), 1952, கருணாநிதி பதிப்பகம், சென்னை-2 &lt;ref&gt;[[திராவிடநாடு (இதழ்)]] நாள்:4-5-1952, பக்கம் 8&lt;/ref&gt;
 # மகளே கேள் (சிறுகதைகள்)
 # ரஸ்புடீன், 1951, திராவிடப்பண்ணை, திருச்சி &lt;ref name=&quot;ReferenceA&quot;/&gt;
 # ரோம், 1952, திராவிடப்பண்ணை, திருச்சி &lt;ref&gt;[[திராவிடநாடு (இதழ்)]] நாள்:4-5-1952, பக்கம் 11&lt;/ref&gt;
 # வியர்வை விருந்து, 1951, பாரிநிலையம், சென்னை.&lt;ref&gt;[[திராவிடநாடு (இதழ்)]] நாள்:12-8-1951, பக்கம் 12&lt;/ref&gt;
 # வெண்ணிலா (புதினம்)
 
 == மேற்கோள்கள் ==
 {{Reflist}}
 
 == வெளி இணைப்புகள் ==
 *திராவிட இயக்கத் தூண்கள் (1999), க. திருநாவுக்கரசு, நக்கீரன் பதிப்பகம்.
 *{{cite book|author1=Kartik Chandra Dutt|author2=Sahitya Akademi|title=Who's who of Indian Writers, 1999: A-M|url=http://books.google.com/books?id=QA1V7sICaIwC&amp;pg=PA56|accessdate=10 March 2012|year=1999|publisher=Sahitya Akademi|isbn=978-81-260-0873-5|pages=56–}}
 
 [[பகுப்பு:தமிழக எழுத்தாளர்கள்]]
 [[பகுப்பு:1928 பிறப்புகள்]]
 [[பகுப்பு:1999 இறப்புகள்]]
 [[பகுப்பு:தமிழ்நாடு அரசு விருது பெற்ற எழுத்தாளர்கள்]]
 [[பகுப்பு:நாட்டுடைமை நூல்களின் ஆசிரியர்கள்]]
 [[பகுப்பு:திராவிட முன்னேற்றக் கழக அரசியல்வாதிகள்]]
 [[பகுப்பு:நாகப்பட்டினம் மாவட்ட நபர்கள்]]
 [[பகுப்பு:தமிழ்நாடு சட்டமன்ற உறுப்பினர்கள்]]
 [[பகுப்பு:தமிழ்த் திரைப்படத் தயாரிப்பாளர்கள்]]
 [[பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்]]